Ula mi nexdem tasleḍt i tririt n 30 n yinelmaden n tseddawit n Tubiret s usexdem n umesteqsay, nufa-d dakken ula d nutni fernen agemmay n tlaṭinit, imi d wagi i walan iwulem i tira n tutlayt tamaziɣt, acku agemmay-a ireṣṣa, s-yes yezmer ugdud ad yaru akk tantaliwin n tutlayt-is. Agemmay-a n tlaṭinit yesɛa azal d ameqqran deg uẓayer-ines imi s ugemmay-agi tzemreḍ ad tlemdeḍ aṭas n tutlayin acku yella-d usmati n useqdec n tulmist talaṭinit, yerna tuget tameqqrant deg wayen i d-yettwajemɛen ɣef tutlayt d yidles n tmaziɣt yettwaru s ugemmay-agi. Ula d yimusnilsen, tuget deg-sen ama d wid iqedcen ɣef tutlayt tamaziɣt di tmurt, ama d wiyaḍ, ad d-nader gar-asen : Hanotaux, FDB, Ben Sedira, LINALCO,